ai4bharat/Pralekha huggingface dataset:
റോഡ് ഗതാഗത, ഹൈവേ മന്ത്രാലയം
ദേശീയപാത ടോൾ ഫീ പ്ലാസകളിൽ ലഭ്യമായ ഡിസ്കൗണ്ട് നേടുന്നതിന് ഫാസ്റ്റാഗ് നിർബന്ധമാക്കി.
ദേശീയപാത ടോൾ പ്ലാസകളിൽ മടക്കയാത്രയ്ക്കുള്ള ടോൾ ഡിസ്കൗണ്ടും മറ്റ് ആനുകൂല്യങ്ങൾക്കും ഫാസ്റ്റാഗ് നിർബന്ധമാക്കിയതായി കേന്ദ്ര ഉപരിതല ഗതാഗത മന്ത്രാലയം അറിയിച്ചു. 24 മണിക്കൂറിനകം തിരിച്ചുവരുമ്പോൾ ലഭിക്കുന്ന ഡിസ്കൗണ്ടിനും മറ്റു പ്രാദേശിക ആനുകൂല്യങ്ങൾക്കുമാണ് ഫാസ്റ്റാഗ് നിർബന്ധമാക്കിയത്. 2008 ലെ ദേശീയപാതാ ഫീസ്  ചട്ടം ഭേദഗതി ചെയ്തു കൊണ്ട്  ഗസറ്റ് വിജ്ഞാപനം പുറത്തിറങ്ങി.
ടോൾപ്ലാസ കളിൽ ഡിജിറ്റൽ പണമിടപാടുകൾ പ്രോത്സാഹിപ്പിക്കുന്നതിന്റെ ഭാഗമായാണ് നടപടി. ഇത്തരം ആനുകൂല്യങ്ങൾക്കായി പണം അടക്കേണ്ടത് പ്രീപെയ്ഡ് മാർഗ്ഗത്തിലൂടെയോ സ്മാർട്ട് കാർഡ് വഴിയോ വാഹനത്തിൽ ഘടിപ്പിച്ചിരിക്കുന്ന ഫാസ്റ്റാഗ് വഴിയോ അതു പോലുള്ള മറ്റു ഉപകരണങ്ങൾ വഴിയോ ആകണം. ഫാസ്റ്റ്ടാഗ് ഉള്ളവർക്ക് തിരികെയുള്ള യാത്രയ്ക്കുള്ള ആനുകൂല്യം ഓട്ടോമാറ്റിക് ആയി ലഭിക്കുമെന്നും അതിനു പ്രത്യേക പാസ് ആവശ്യമില്ലെന്നും കേന്ദ്ര ഉപരിതല ഗതാഗത മന്ത്രാലയം വ്യക്തമാക്കി.
പ്രധാനമന്ത്രിയുടെ ഓഫീസ്
സിക്കിം രുപീകരണ ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി സിക്കിമിലെ ജനങ്ങൾളെ അവരുടെ സംസ്ഥാന ദിനത്തിൽ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു, "സിക്കിം ജനതയ്ക്ക് സംസ്ഥാനദിന ആശംസകൾ. സമ്പന്നമായ പ്രകൃതി സൗന്ദര്യത്താൽ അനുഗ്രഹിക്കപ്പെട്ട ഈ സംസ്ഥാനം ഊഷ്മളമായ ഹൃദയമുള്ള ആളുകളുടെ ആവാസ കേന്ദ്രമാണ്. ജൈവകൃഷി പോലുള്ള മേഖലകളിൽ സിക്കിം വലിയ മുന്നേറ്റം നടത്തി. സംസ്ഥാനത്തിന്റെ തുടർച്ചയായ വളർച്ചയ്ക്കും പൗരന്മാരുടെ ആരോഗ്യത്തിനുമായി പ്രാർത്ഥിക്കുന്നു. "
ഉപരാഷ്ട്രപതിയുടെ കാര്യാലയം
ക്ലാസിക്കല് ഇന്ത്യന് കലാരൂപങ്ങളെ അവഗണിക്കരുത് : ഉപരാഷ്ട്രപതി; അഷ്ടപദിയാട്ടത്തെ പുനരുജീവിപ്പിക്കുന്നത് നിധി വീണ്ടെടുക്കുന്നത് പോലെയെന്ന് വെങ്കയ്യനായിഡു
ക്ലാസിക്കല് ഇന്ത്യന് കലാരൂപങ്ങളെ നാം ഒരിക്കലും അവഗണിക്കരുതെന്ന് ഉപരാഷ്ട്രപതി ശ്രീ. എം. വെങ്കയ്യ നായിഡു പറഞ്ഞു. ജയദേവ കവി 12-ാം നൂറ്റാണ്ടില് രചിച്ച ഗീതാ ഗോവിന്ദത്തെ ആസ്പദമാക്കിയുള്ള പുരാതന നൃത്ത നാടക രൂപമായ അഷ്ടപദിയാട്ടത്തിന്റെ വീണ്ടെടുക്കല് ചടങ്ങ് ഗുരുവായൂരില് ഉദ്ഘാടനം ചെയ്യുകയായിരുന്നു അദ്ദേഹം. നമ്മുടെ സമ്പന്നമായ കലാപൈതൃത്തെ രാജ്യം സംരക്ഷിച്ചിട്ടുണ്ടെങ്കിലും നിര്ഭാഗ്യവശാല് ചില ക്ലാസിക്കല് ഇന്ത്യന് കലാരൂപങ്ങള് അവഗണന മൂലം ക്രമേണ മാഞ്ഞുപോയിക്കൊണ്ടിരിക്കുകയാണെന്ന് ഉപരാഷ്ട്രപതി ചൂട്ടിക്കാട്ടി. ഈ നിര്ഭാഗ്യകരമായ സാഹചര്യം നിലനില്ക്കാന് അനുവദിക്കരുതെന്നും അദ്ദേഹം പറഞ്ഞു. അഷ്ടപതിയാട്ടത്തെ വീണ്ടെടുക്കുകയെന്നത് കുഴിച്ചിട്ട നിധി വീണ്ടെടുക്കുന്നതുപോലെയാണെന്ന് ശ്രീ. നായിഡു അഭിപ്രായപ്പെട്ടു. ഉദാത്ത സാഹിത്യ കൃതിയായ ഗീതാ ഗോവിന്ദത്തെ ആസ്പദമാക്കിയുള്ള അഷ്ടപതിയാട്ടം വീണ്ടടുത്തതിന് ശ്രീ. ഇ. ശ്രീധരന്റെ നേതൃത്വത്തിലുള്ള ശ്രീ. ഗുരുവായൂരപ്പന് ധര്മ്മകലാ സമുച്ഛയം ട്രസ്റ്റിനെ ഉപരാഷ്ട്രപതി അഭിനന്ദിച്ചു.
ND MRD –409
(Visitor Counter : 43
പ്രധാനമന്ത്രിയുടെ ഓഫീസ്
കോവിഡ് വാക്സിന് രണ്ടാം ഡോസ് വിതരണത്തില് രാജ്യത്ത് ഒന്നാം സ്ഥാനം നേടിയതിന് ഹിമാചല് പ്രദേശ് മുഖ്യമന്ത്രിക്ക് പ്രധാനമന്ത്രിയുടെ അഭിനന്ദനം
ഹിമാചല് പ്രദേശിലെ പൗരന്മാര്ക്ക് രണ്ടാം ഡോസ് കോവിഡ് വാക്സിന് നല്കി രാജ്യത്ത് ഒന്നാം സ്ഥാനം നേടിയതിന് ഹിമാചല് പ്രദേശ് മുഖ്യമന്ത്രിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഹിമാചല് പ്രദേശ് മുഖ്യമന്ത്രി ശ്രീ ജയറാം താക്കൂറിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“ജയറാം താക്കൂര് ജി ക്ക് ഒരുപാട് അഭിനന്ദനങ്ങള്. കോവിഡിനെതിരായ പോരാട്ടത്തില്, ഹിമാചലിലെ ജനങ്ങള് രാജ്യത്തിനാകെ മാതൃകാപരമായ മാതൃകയാണ് കാഴ്ചവെച്ചത്. ജനങ്ങളുടെ ഈ മനോഭാവം ഈ പോരാട്ടത്തില് നവ ഇന്ത്യക്ക് പുതിയ ശക്തി നല്കും.''
വാണിജ്യ വ്യവസായ മന്ത്രാലയം
ഇന്ത്യൻ രാസവസ്തുക്കളുടെ കയറ്റുമതി 2013-14 നെ അപേക്ഷിച്ച് 2021-22 ൽ 106% വളർച്ച രേഖപ്പെടുത്തി
ന്യൂഡൽഹി: ഏപ്രിൽ 27, 2022
ഇന്ത്യൻ രാസവസ്തുക്കളുടെ കയറ്റുമതി 2013-14 നെ അപേക്ഷിച്ച് 2021-22 ൽ 106% വളർച്ച രേഖപ്പെടുത്തി. 2021-22 ലെ ഇന്ത്യയുടെ രാസവസ്തുക്കളുടെ കയറ്റുമതി 29,296 ദശ ലക്ഷം യുഎസ് ഡോളറിലെത്തി. 2013-14 ൽ ഇന്ത്യയുടെ രാസവസ്തു കയറ്റുമതി 14,210 ദശലക്ഷം യുഎസ് ഡോളറായിരുന്നു.
ജൈവ/അജൈവ/കാർഷിക രാസവസ്തുക്കൾ, ചായങ്ങൾ, പ്രത്യേക രാസവസ്തുക്കൾ എന്നിവയുടെ കയറ്റുമതിയിലെ വർധനയാണ് കയറ്റുമതി വളർച്ച കൈവരിക്കാൻ കാരണം.
ലോകത്തിലെ രാസവസ്തുക്കൾ ഉൽപ്പാദിപ്പിക്കുന്ന ഏറ്റവും വലിയ ആറാമത്തെയും ഏഷ്യയിലെ മൂന്നാമത്തെയും രാജ്യമാണ് ഇന്ത്യ. രാസവസ്തുക്കളുടെ കയറ്റുമതിയിൽ ഇന്ത്യ 14-ാം സ്ഥാനത്താണ്.
ഇന്ന് ഇന്ത്യ ചായങ്ങളുടെ ഉൽപ്പാദനത്തിൽ മുന്നിലാണ്. ലോകത്തെ ചായങ്ങളുടെ കയറ്റുമതിയിൽ 16%-18% വരെ സംഭാവന ചെയ്യുന്നു. ഇന്ത്യൻ ചായങ്ങൾ 90-ലധികം രാജ്യങ്ങളിലേക്ക് കയറ്റുമതി ചെയ്യുന്നു.
ലോകത്തിലെ കാർഷിക രാസവസ്തുക്കൾ ഉൽപ്പാദിപ്പിക്കുന്ന ഏറ്റവും വലിയ നാലാമത്തെ രാജ്യമാണ് ഇന്ത്യ. കൂടാതെ, രാജ്യം 50%-ഇൽ കൂടുതൽ ടെക്നിക്കൽ ഗ്രേഡ് കീടനാശിനികളും നിർമ്മിക്കുന്നു. ഏകദേശം 50% കാർഷിക രാസവസ്തുക്കളും കയറ്റുമതി ചെയ്യുന്നത് ഇന്ത്യയിൽ നിന്നാണ്.
ലോകത്തിൽ ഏറ്റവും കൂടുതൽ ആവണക്കെണ്ണ ഉൽപ്പാദിപ്പിക്കുന്നതും കയറ്റുമതി ചെയ്യുന്നതും ഇന്ത്യയാണ്. ഈ വിഭാഗത്തിലെ മൊത്തം ആഗോള കയറ്റുമതിയുടെ ഏകദേശം 85-90% ഇന്ത്യയിൽ നിന്നാണ്.
ഇന്ത്യ 175-ലധികം രാജ്യങ്ങളിലേക്ക് കയറ്റുമതി ചെയ്യുന്നു. യുഎസ്എ, ചൈന, കൂടാതെ തുർക്കി, റഷ്യ, വടക്കുകിഴക്കൻ ഏഷ്യൻ രാജ്യങ്ങൾ എന്നിവിടങ്ങളിലെ പുതിയ വിപണികളും ഉൾപ്പെടുന്നു.
RRTN/SKY
ആഭ്യന്തരകാര്യ മന്ത്രാലയം
ഇ -കൊമേഴ്സ് കമ്പനികൾ അവശ്യവസ്തുക്കൾക്കായി പ്രവർത്തിക്കുന്നത് തുടരും
(ന്യൂ ഡൽഹി , ഏപ്രിൽ 19,2020
കോവിഡ് 19 നെ നേരിടാനുള്ള ദേശവ്യാപക ലോക്ക് ടൗണിന്റെ ഭാഗമായി , ഏകീകൃത പുതുക്കിയ മാർഗ്ഗനിർദ്ദേശങ്ങൾക്കനുസൃതമായി ചില പ്രവർത്തനങ്ങളെ ഒഴിവാക്കാൻ നിർദ്ദേശിച്ച് മന്ത്രാലയങ്ങൾക്കും വകുപ്പുകൾക്കും ആയി കേന്ദ്ര ആഭ്യന്തരമന്ത്രാലയം ഉത്തരവിറക്കിയിരുന്നു .
,
കേന്ദ്ര ആഭ്യന്തര മന്ത്രാലയത്തിന്റെ ഇന്നത്തെ ഉത്തരവിൽ ഇ - കൊമേഴ്സ് കമ്പനികളുമായി ബന്ധപ്പെട്ട ഏകീകൃത പുതുക്കിയ മാർഗ്ഗനിർദ്ദേശങ്ങളിൽ നിന്നും വകുപ്പ് 14  ഒഴിവാക്കിയിരിക്കുന്നു.
ലോക്ഡൗൺ കാലത്ത് അത്യാവശ്യമല്ലാത്ത വസ്തുക്കളുടെ വിതരണം നിരോധിച്ചിട്ടുണ്ടെങ്കിലും ഇ- കൊമേഴ്സ് കമ്പനികൾക്ക് നേരത്തെ അനുവദിച്ചതുപോലെ അവശ്യവസ്തുക്കളുടെ വിതരണം തുടർന്നും നടത്താം. ഇവയുടെ വിതരണം 13  വകുപ്പ് പ്രകാരം അനുവദിക്കുന്നത് തുടരും.
ഇ-കൊമേഴ്സ് ഉൾപ്പെടെയുള്ള അവശ്യവസ്തുക്കളുടെ മുഴുവൻ വിതരണ ശൃംഖലയുടെയും സുഗമമായ നീക്കം ഉറപ്പുവരുത്തുന്നതിനായി
കേന്ദ്ര ആഭ്യന്തര മന്ത്രാലയം സംസ്ഥാനങ്ങളുമായും കേന്ദ്ര ഭരണപ്രദേശങ്ങളുമായും ആശയവിനിമയം നടത്തി. ഫീൽഡ് ഏജൻസികൾ വഴി പൊതുജനങ്ങൾക്കിടയിൽ ആവശ്യമായ പ്രചാരം നടത്താനും നിർദേശിച്ചു.
ആഭ്യന്തര മന്ത്രാലയം പുറപ്പെടുവിച്ച മാർഗ്ഗനിർദ്ദേശങ്ങളുമായി ബന്ധപ്പെടുത്തി സംസ്ഥാന സർക്കാരുകൾക്കും കേന്ദ്ര ഭരണപ്രദേശങ്ങൾക്കും നിലവിലെ സ്ഥിതി അനുസരിച്ച് ഉത്തരവുകളിൽ ഉചിതമായ മാറ്റം വരുത്താവുന്നതാണെന്നും വ്യക്തമാക്കി.
യുവജനകാര്യ, കായിക മന്ത്രാലയം
കോവിഡ് മഹാമാരി കാലത്ത് മുൻ അന്താരാഷ്ട്ര താരങ്ങൾക്കും പരിശീലകർക്കും സഹായം ഉറപ്പാക്കുന്നതിനായി IOAഉം MYASഉം SAIയും രംഗത്ത്
കോവിഡ് മഹാമാരി കാലത്ത് മുൻ അന്താരാഷ്ട്ര കായികതാരങ്ങൾക്കും പരിശീലകർക്കും സാമ്പത്തിക-വൈദ്യ-ചരക്ക് നീക്ക സഹായം ഉറപ്പാക്കുന്നതിന്റെ ഭാഗമായി പ്രത്യേക സഹായ സെല്ലിന് രൂപം നൽകാൻ യുവജനകാര്യ-കായിക മന്ത്രാലയവും , ഇന്ത്യൻ ഒളിമ്പിക് അസോസിയേഷനും , സ്പോർട്സ് അതോറിറ്റി ഓഫ് ഇന്ത്യയും  തമ്മിൽ ധാരണയായി.
https://www.research.net/r/SAI-IOA-Covid-19 എന്ന ഓൺലൈൻ പ്ലാറ്റ്ഫോമിലൂടെ മുൻ അന്താരാഷ്ട്ര താരങ്ങൾക്കും പരിശീലകർക്കും വൈദ്യസഹായം, ഓക്സിജൻ, ആശുപത്രി സേവനങ്ങൾ തുടങ്ങിയ തങ്ങളുടെ ആവശ്യങ്ങൾ അറിയിക്കാവുന്നതാണ്. ഈ പ്ലാറ്റ്ഫോം നിലവിൽ പ്രവർത്തന സജ്ജമാണ്.
ദേശീയതല സമിതിക്ക് പുറമേ എല്ലാ സംസ്ഥാനങ്ങളിലും അപേക്ഷകർക്ക് ആവശ്യമായ സഹായങ്ങൾ ഉറപ്പാക്കുന്നതിനായി ഇന്ത്യൻ ഒളിമ്പിക് അസോസിയേഷൻ പ്രതിനിധികൾ, സംസ്ഥാന ഭരണകൂട ഉദ്യോഗസ്ഥർ, സായി അംഗങ്ങൾ എന്നിവരെ ഉൾപ്പെടുത്തി സംസ്ഥാനതല പ്രവർത്തന സംഘങ്ങൾക്കും രൂപം നൽകിയിട്ടുണ്ട്.
സംസ്ഥാന ഭരണകൂടങ്ങളും ആയി ചേർന്ന് വൈദ്യ-ചരക്ക് നീക്ക സഹായങ്ങൾ ഉറപ്പാക്കുന്നതിനൊപ്പം പണ്ഡിറ്റ് ദീൻദയാൽ ഉപാധ്യായ ദേശീയ കായികതാര ക്ഷേമനിധി -യ്ക്ക് കീഴിൽ നിന്നും, ബുദ്ധിമുട്ട് അനുഭവിക്കുന്ന കായിക താരങ്ങൾക്കും അവരുടെ കുടുംബാംഗങ്ങൾക്കും സാമ്പത്തിക സഹായവും ലഭ്യമാകും.
(Visitor Counter : 176
പ്രധാനമന്ത്രിയുടെ ഓഫീസ്
റോം , ഗ്ലാസ്ഗോ സന്ദർശനത്തിന് പുറപ്പടുന്നതിന് മുമ്പുള്ള പ്രധാനമന്ത്രിയുടെ പ്രസ്താവന
ഇറ്റാലിയൻ പ്രധാനമന്ത്രി മരിയോ ഡ്രാഗിയുടെ ക്ഷണപ്രകാരം 2021 ഒക്ടോബർ 29 മുതൽ 31 വരെ ഞാൻ റോം, ഇറ്റലി, വത്തിക്കാൻ സിറ്റി എന്നിവ സന്ദർശിക്കും. തുടർന്ന് , ബ്രിട്ടീഷ് പ്രധാനമന്ത്രി ബോറിസ് ജോൺസന്റെ ക്ഷണപ്രകാരം 2021 നവംബർ 1-2 വരെ ഞാൻ ബ്രിട്ടനിലെ ഗ്ലാസ്ഗോയിലേക്ക് യാത്ര ചെയ്യും.
റോമിൽ, ഞാൻ 16-ാമത് ജി 20 നേതാക്കളുടെ ഉച്ചകോടിയിൽ പങ്കെടുക്കും, അവിടെ ഞാൻ മറ്റ് ജി 20 നേതാക്കളുമായി മഹാമാരി , സുസ്ഥിര വികസനം, കാലാവസ്ഥാ വ്യതിയാനം എന്നിവയിൽ നിന്നുള്ള ആഗോള സാമ്പത്തിക, ആരോഗ്യ വീണ്ടെടുപ്പിനെക്കുറിച്ചുള്ള ചർച്ചകളിൽ പങ്ക് ചേരും. 2020-ൽ മഹാമാരി പൊട്ടിപ്പുറപ്പെട്ടതിന് ശേഷമുള്ള ജി 20 യുടെ ആദ്യത്തെ വ്യക്തിഗത ഉച്ചകോടിയാണിത്, ഇത് നിലവിലെ ആഗോള സാഹചര്യം വിലയിരുത്താനും സാമ്പത്തിക പ്രതിരോധം ശക്തിപ്പെടുത്താനും ഏവരെയും ഉൾക്കൊണ്ടുള്ള സുസ്ഥിരമായ തിരിച്ചുവരാനും ജി 20 എങ്ങനെ ഒരു എഞ്ചിൻ ആകാം എന്നതിനെക്കുറിച്ചുള്ള ആശയങ്ങൾ കൈമാറും.
എന്റെ ഇറ്റലി സന്ദർശന വേളയിൽ, ഞാൻ വത്തിക്കാൻ നഗരം സന്ദർശിക്കും, പരിശുദ്ധ ഫ്രാൻസിസ് മാർപാപ്പയെ സന്ദർശിക്കുകയും വിദേശകാര്യ സെക്രട്ടറി കർദ്ദിനാൾ പിയട്രോ പരോളിനെ കാണുകയും ചെയ്യും.
.
ജി 20 ഉച്ചകോടിയ്ക്കിടെ പങ്കാളി രാജ്യങ്ങളിലെ നേതാക്കളുമായും ഞാൻ നടത്തുന്ന കൂടിക്കാഴ്ചകളിൽ അവരുമായുള്ള ഇന്ത്യയുടെ ഉഭയകക്ഷി ബന്ധത്തിലെ പുരോഗതി അവലോകനം ചെയ്യും.
ഒക്ടോബർ 31-ന് ജി 20 ഉച്ചകോടിയുടെ സമാപനത്തിന് ശേഷം, കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്രസഭയുടെ ചട്ടക്കൂട് കൺവെൻഷന്റെ  ബന്ധപ്പെട്ട കക്ഷികളുടെ 26-ാമത് സമ്മേളനത്തിൽ  പങ്കെടുക്കാൻ ഞാൻ ഗ്ലാസ്ഗോയിലേക്ക് പുറപ്പെടും. 2021 നവംബർ 1-2 തീയതികളിൽ 'വേൾഡ് ലീഡേഴ്സ് സമ്മിറ്റ്'  എന്ന തലക്കെട്ടിലുള്ള സി ഓ പി --26 ന്റെ ഉന്നതതല സമ്മേളനത്തിൽ ലോകമെമ്പാടുമുള്ള 120 രാഷ്ട്രത്തലവന്മാർക്കൊപ്പം ഞാൻ പങ്കെടുക്കും.
പ്രകൃതിയോട് ഇണങ്ങി ജീവിക്കുന്ന നമ്മുടെ പാരമ്പര്യത്തിനും ഭൂമിയോടുള്ള ആഴമായ ആദരവിന്റെ സംസ്കാരത്തിനും അനുസൃതമായി, ശുദ്ധവും പുനരുപയോഗിക്കാവുന്നതുമായ ഊർജ്ജം, ഊർജ്ജ കാര്യക്ഷമത, വനവൽക്കരണം, ജൈവ വൈവിധ്യം എന്നിവ വിപുലീകരിക്കുന്നതിന് നാം അഭിലഷണീയമായ നടപടികൾ കൈക്കൊള്ളുന്നു. ഇന്ന്, കാലാവസ്ഥാ പൊരുത്തപ്പെടുത്തൽ, ലഘൂകരണം, പ്രതിരോധം, ബഹുമുഖ സഖ്യങ്ങൾ രൂപപ്പെടുത്തൽ എന്നിവയ്ക്കുള്ള കൂട്ടായ പരിശ്രമത്തിൽ ഇന്ത്യ പുതിയ റെക്കോർഡുകൾ സൃഷ്ടിക്കുകയാണ്. സ്ഥാപിതമായ പുനരുപയോഗ ഊർജം, കാറ്റ്, സൗരോർജ്ജ ശേഷി എന്നിവയുടെ കാര്യത്തിൽ ലോകത്തിലെ ഏറ്റവും മികച്ച രാജ്യങ്ങളിലൊന്നാണ് ഇന്ത്യ. , കാലാവസ്ഥാ പ്രവർത്തനത്തെയും നമ്മുടെ നേട്ടങ്ങളെയും കുറിച്ചുള്ള ഇന്ത്യയുടെ പ്രവർത്തന മികവ് ഞാൻ ലോക നേതാക്കളുടെ ഉച്ചകോടിയിൽ പങ്കിടും.
പങ്കാളി രാജ്യങ്ങളിലെ നേതാക്കൾ, നവീനാശയക്കാർ , ഗവണ്മെന്റ് സംഘടനകൾ എന്നിവരുൾപ്പെടെ എല്ലാ പങ്കാളികളുമായും കൂടിക്കാഴ്ച നടത്താനും നമ്മുടെ ശുദ്ധമായ വളർച്ചയെ കൂടുതൽ ത്വരിതപ്പെടുത്തുന്നതിനുള്ള സാധ്യതകൾ പര്യവേക്ഷണം ചെയ്യാനും സി ഓ പി -26 ഉച്ചകോടി അവസരമൊരുക്കും.
(
ധനകാര്യ മന്ത്രാലയം
കൊവിഡ്19ന് എതിരായ പോരാട്ടത്തിന് പിഎം-കെയേഴേസ് ഫണ്ടിലേക്ക് കേന്ദ്രധനകാര്യ മന്ത്രാലയത്തിലെയും ധനകാര്യ സ്ഥാപനങ്ങളിലെയും പൊതുമേഖലാ ബാങ്കുകളിലെയും പൊതുമേഖലാ സ്ഥാപനങ്ങളിലെയും ഓഫീസര്മാരുടെയും ജീവനക്കാരുടെയും വക 430 കോടി രൂപ സംഭാവന
ന്യൂഡല്ഹി, ഏപ്രില് 05, 2020,
(കേന്ദ്ര ധനകാര്യ മന്ത്രാലയത്തിലെയും അതിനു കീഴിലുള്ള ധനകാര്യ
സ്ഥാപനങ്ങളിലെയും പൊതുമേഖലാ ബാങ്കുകളിലെയും പൊതുമേഖലാ സ്ഥാപനങ്ങളിലെയും
ഓഫീസര്മാരും ജീവനക്കാരും കൊവിഡ് 19ന് എതിരായ പോരാട്ടത്തിനു പിഎം-
കെയേഴ്സ് ഫണ്ടിലേക്ക് ഒരു ദിവസത്തെ ശമ്പളം സംഭാവന ചെയ്യാനായി മുന്നോട്ടു
വന്നു.
ഈ സ്ഥാപവങ്ങളുടെ സാമൂഹിക ഉത്തരവാദിത്ത  ഫണ്ടില് നിന്നുള്ള
സംഭാവനയും ഉള്പ്പെടെ 430 കോടി രൂപ വരും ആകെ തുക.
രാജ്യത്ത് കൊവിഡ് 19 പടരുന്ന സാഹചര്യത്തില് 2020 മാര്ച്ച് 28ന് ആണ്
അടിയന്തര സാഹചര്യങ്ങളില് ജനങ്ങള്ക്ക് സഹായവും ആശ്വാസവും
എത്തിക്കുന്നതിനുള്ള പ്രധാനമന്ത്രിയുടെ പ്രത്യേക ഫണ്ട് ( പിഎം-കെയേ്സ്
ഫണ്ട്) രൂപീകരിച്ചത്. കൊവിഡ് 19 പകര്ച്ചവ്യാധിയുമായി ബന്ധപ്പെട്ട്
ഉണ്ടാകുന്ന ഏതുതരത്തിലുള്ള അടിയന്തര സാഹചര്യവും അഭിമുഖീകരിക്കുക എന്നതും
രോഗബാധിതര്ക്ക് ആശ്വാസം എത്തിക്കുക എന്നതുമാണ് ഈ പ്രത്യേക സമര്പ്പിത
ഫണ്ടിന്റെ പ്രാഥമിക ലക്ഷ്യം.
ഓരോ സ്ഥാപനവും നല്കിയ തുകയുടെ വിശദാംശങ്ങള്
https://pib.gov.in/PressReleseDetail.aspx?PRID=1611270 എന്ന
ലിങ്കില് ലഭ്യമാണ്:
മന്ത്രിസഭ
ഇന്ത്യയും ഉസ്ബക്കിസ്ഥാനും തമ്മിൽ സൗരോർജ മേഖലയുമായി ബന്ധപ്പെട്ട സഹകരണത്തിനുള്ള ധാരണാപത്രത്തിൽ ഒപ്പിടാൻ കേന്ദ്ര മന്ത്രി സഭയുടെ അംഗീകാരം.
ഇന്ത്യയും ഉസ്ബക്കിസ്ഥാനും തമ്മിൽ സൗരോർജ മേഖലയുമായി ബന്ധപ്പെട്ട സഹകരണത്തിനുള്ള ധാരണാപത്രത്തിൽ ഒപ്പിടുന്നത് സംബന്ധിച്ച് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ യോഗം വിലയിരുത്തി. നൂതന, പുനരുപയോഗ ഊർജ്ജ മന്ത്രാലയത്തിന് കീഴിലുള്ള നാഷണൽ ഇൻസ്റ്റിറ്റ്യൂട്ട് ഓഫ് സോളാർ എനർജിയും ഉസ്ബെക്കിസ്ഥാനിലെ ഇന്റർനാഷണൽ സോളാർ എനർജി ഇൻസ്റ്റ്യൂട്ടും  തമ്മിൽ സഹകരിച്ച് ഗവേഷണം, പ്രദർശനം, പൈലറ്റ് പദ്ധതികൾ എന്നിവയ്ക്കാണ് ധാരണ പത്രത്തിലൂടെ ലക്ഷ്യമിടുന്നത്. പ്രധാനമായും സോളാർ ഫോട്ടോവോൾട്ടയ്ക്,സംഭരണ സാങ്കേതികവിദ്യ, സാങ്കേതികവിദ്യ കൈമാറ്റം എന്നിവയിലാണ് സഹകരണം പ്രതീക്ഷിക്കുന്നത്
പ്രധാനമന്ത്രിയുടെ ഓഫീസ്
ഖുന്തി ലോക്സഭാ മണ്ഡലത്തിന് കീഴിലുള്ള ഗുംല ബ്ലോക്കിലെ മഹിളാ വികാസ് മണ്ഡലിന്റെ വാർഷിക പൊതുസമ്മേളനത്തിൽ 15,000 സ്ത്രീകളുടെ പങ്കാളിത്തത്തെ പ്രധാനമന്ത്രി അഭിനന്ദിച്ചു
ജാർഖണ്ഡ് ലോക്സഭാ മണ്ഡലത്തിലെ ഖുന്തിയുടെ കീഴിലുള്ള ഗുംല ബ്ലോക്കിലെ മഹിളാ വികാസ് മണ്ഡലിന്റെ വാർഷിക പൊതുസമ്മേളനത്തിൽ 15,000-ത്തോളം സ്ത്രീകൾ പങ്കെടുത്തതിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ഖുന്തി ലോക്സഭാ മണ്ഡലത്തിന് കീഴിലുള്ള പാൽകോട്ട്  ബ്ലോക്കിലെ മഹിളാ വികാസ് മണ്ഡലിന്റെ വാർഷിക പൊതുസമ്മേളനത്തിൽ 15,000-ത്തോളം സ്ത്രീകൾ പങ്കെടുത്തതായി മന്ത്രി അറിയിച്ച കേന്ദ്ര ഗോത്രകാര്യ മന്ത്രി അർജുൻ മുണ്ടയുടെ ട്വീറ്റ് ത്രെഡുകളോട് പ്രതികരിക്കുകയായിരുന്നു അദ്ദേഹം. 944 മഹിളാ മണ്ഡലങ്ങളിൽ നിന്നുള്ള സ്ത്രീകൾ ഈ കൺവെൻഷനിൽ പങ്കെടുത്തു.
പ്രധാനമന്ത്രി ട്വീറ്റ് ചെയ്തു :
"വളരെ പ്രശംസനീയമായ ശ്രമം. സ്ത്രീകളുടെ വർദ്ധിച്ചുവരുന്ന പങ്കാളിത്തം അവരുടെ ശാക്തീകരണത്തിന്റെയും വികസനത്തിന്റെയും അടയാളമാണ്."
ഗിരിവര്ഗ്ഗകാര്യ മന്ത്രാലയം
ലോകമെമ്പാടുമുള്ള ഇന്ത്യൻ മിഷനുകളിലും എംബസികളിലും ട്രൈഫെഡ് ആത്മനിർഭർ കോർണർ സ്ഥാപിക്കുന്നു.
ന്യൂ ഡൽഹി: 05 ,ആഗസ്റ്റ് 2021
വിദേശകാര്യ മന്ത്രാലയവുമായി സഹകരിച്ച്, ട്രൈഫെഡ് ലോകമെമ്പാടുമുള്ള 100 ഇന്ത്യൻ മിഷനുകളിൽ/ എംബസികളിൽ ആത്മനിർഭർ ഭാരത് കോർണർ സ്ഥാപിക്കും. പ്രകൃതിദത്തവും ജൈവപരവുമായ ഉൽപന്നങ്ങൾക്ക് പുറമെ ജി ഐ ടാഗുചെയ്ത ആദിവാസി കലാരൂപങ്ങളും കരകൗശല ഉൽപന്നങ്ങളുംപ്രോത്സാഹിപ്പിക്കുന്നതിനുള്ള ഒരു പ്രത്യേക ഇടമായിരിക്കും ഈ ആത്മനിർഭർ കോർണർ .ഗോത്ര ഉൽപന്നങ്ങളുടെ സമ്പന്നതയും വൈവിധ്യവും പ്രദർശിപ്പിക്കുന്ന കാറ്റലോഗുകളും ബ്രോഷറുകളും ഇന്ത്യൻ മിഷനുകളുമായും എംബസികളുമായും പങ്കിട്ടു കഴിഞ്ഞു. .ആദ്യ സെറ്റ് ട്രൈബൽ ഉൽപ്പന്നങ്ങൾ ആത്മനിർഭർ കോർണറിലേക്കു അയക്കാനുള്ള പ്രക്രിയയിലാണ് ട്രൈഫെഡ് . കരകൗശലവസ്തുക്കൾ, കൈത്തറി, മറ്റ് ഉൽപന്നങ്ങൾ എന്നിവയിലേതിലായാലും ഇന്ത്യയ്ക്ക് ഈ നാടൻ ഉൽപന്നങ്ങളുടെ സമ്പന്നമായ ഒരു പാരമ്പര്യമുണ്ട്, . ഒരുദേശീയ നോഡൽ ഏജൻസിഎന്ന നിലയിൽ ട്രൈഫെഡ് നൂറ്റാണ്ടുകളായി രാജ്യത്തുടനീളമുള്ള ആദിവാസി ഗ്രൂപ്പുകൾ ഉത്പാദിപ്പിക്കുന്ന തദ്ദേശീയ ഉൽപന്നങ്ങൾ വിപണനം ചെയ്യുന്നതിനും പ്രോത്സാഹിപ്പിക്കുന്നതിനും വ്യാപകമായി പ്രവർത്തിച്ചു വരുന്നു.
IE
(Visitor Counter : 146
പ്രധാനമന്ത്രിയുടെ ഓഫീസ്
രാജ്യത്തെ വാക്സിനേഷന് യജ്ഞത്തിന്റെ പുരോഗതി പ്രധാനമന്ത്രി അവലോകനം ചെയ്തു
കൂടുതല് ഉല്പ്പാദന യൂണിറ്റുകള്, ധനസഹായം, അസംസ്കൃത വസ്തുക്കളുടെ വിതരണം എന്നിവയ്ക്ക് കൂടുതല് സൗകര്യങ്ങള് ഒരുക്കുന്നതിന് വാക്സിന് നിര്മ്മാതാക്കളെ കേന്ദ്ര ഗവണ്മെന്റ് സഹായിക്കുന്നു.
വാക്സിന് പാഴാക്കുന്നത് കുറയ്ക്കാന് നടപടികള് സ്വീകരിക്കാന് പ്രധാനമന്ത്രി നിര്ദ്ദേശിച്ചു
ആരോഗ്യ പരിപാലന ജീവനക്കാര്, മുന്നിരപോരാളികള്, 45 വയസിന് മുകളിലുള്ളവര്, 18-നും 44 വയസിനിടയില് ഉള്ളവര് എന്നീ വിഭാഗങ്ങൾക്ക് വാക്സിനേഷന് നല്കിയതിന്റെ നില പ്രധാനമന്ത്രി അവലോകനം ചെയ്തു
രാജ്യത്തെ വാക്സിനേഷന് യ്ജഞത്തിന്റെ പുരോഗതി അവലോകനം ചെയ്യുന്നതിനായി പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ഉന്നതതല യോഗം ചേര്ന്നു. വാക്സിനേഷന് യജ്ഞത്തിന്റെ വിവിധ വശങ്ങളെക്കുറിച്ച് ഉദ്യോഗസ്ഥര് വിശദമായഅവതരണം നടത്തി.
വാക്സിനുകളുടെ നിലവിലെ ലഭ്യതയെക്കുറിച്ചും അത് വര്ദ്ധിപ്പിക്കുന്നതിനുള്ള തന്ത്രങ്ങളെക്കുറിച്ചും പ്രധാനമന്ത്രിയോട് വിശദീകരിച്ചു. വാക്സിനുകളുടെ ഉല്പ്പാദനം വര്ദ്ധിപ്പിക്കുന്നതിനായി വിവിധ വാക്സിന് നിര്മ്മാതാക്കളെ സഹായിക്കുന്നതിന് കൈക്കൊണ്ടിട്ടുള്ള പരിശ്രമങ്ങളെക്കുറിച്ചും അദ്ദേഹം വിലയിരുത്തി. കേന്ദ്ര ഗവണ്മെന്റ് വാക്സിന് നിര്മ്മാതാക്കളുമൊത്ത് സജീവമായി പ്രവര്ത്തിക്കുകയും കൂടുതല് ഉല്പ്പാദന യൂണിറ്റുകള്, ധനസഹായം, അസംസ്കൃത വസ്തുക്കളുടെ വിതരണം എന്നിവയ്ക്ക് വേണ്ട സൗകര്യമൊരുക്കാന് സഹായിക്കുകയും ചെയ്യുന്നു. വാക്സിന് നിര്മ്മാതാക്കളുമായി കേന്ദ്ര ഗവണ്മെന്റ് സജീവമായി സഹകരിക്കുകയാണ് .
ആരോഗ്യ പരിപാലന ജീവനക്കാര്ക്കും മുന്നിരപോരാളികള്ക്കും വാക്സിനേഷന് നല്കിയതിന്റെ നില പ്രധാനമന്ത്രി അവലോകനം ചെയ്തു. 45 വയസിന് മുകളിലുള്ളവര്ക്കും 18-44 വയസ്സിനിടയിലുള്ളവര്ക്കും വാക്സിനേഷന് നല്കിയതുമായി ബന്ധപ്പെട്ട വിവരങ്ങളും അദ്ദേഹം ശേഖരിച്ചു. വിവിധ സംസ്ഥാനങ്ങളിലെ വാക്സിന് പാഴാക്കലിന്റെ അവസ്ഥയും പ്രധാനമന്ത്രി അവലോകനം ചെയ്തു. ഇപ്പോഴും വാക്സിന് പാഴാക്കുന്നത് ഉയര്ന്ന നിലയിലാണെന്നും അവ കുറച്ചുകൊണ്ടുവരുന്നതിന് നടപടികള് സ്വീകരിക്കണമെന്നും പ്രധാനമന്ത്രി നിര്ദ്ദേശിച്ചു.
വാക്സിനേഷന് പ്രക്രിയ കൂടുതല് ജനസൗഹൃദമാക്കുന്നതിന് സാങ്കേതികവശത്തുനിന്നും സ്വീകരിച്ച വിവിധ നടപടികളെക്കുറിച്ചും അധികൃതര് പ്രധാനമന്ത്രിയോട് വിശദീകരിച്ചു.
വാക്സിന് ലഭ്യത സംബന്ധിച്ച് സംസ്ഥാനങ്ങള്ക്ക് മുന്കൂര് കാര്യങ്ങള് ലഭ്യമാക്കുന്നതിനെക്കുറിച്ചും ഉദ്യോഗസ്ഥര് പ്രധാനമന്ത്രിക്ക് വിശദീകരണം നൽകി. ജനങ്ങള്ക്ക് ബുദ്ധിമുട്ടുകളുണ്ടാകാതിരിക്കാന് ഈ വിവരങ്ങള് ജില്ലാതലത്തിലേക്ക് കൈമാറാന് സംസ്ഥാനങ്ങളോട് ആവശ്യപ്പെട്ടിട്ടുണ്ടെന്നും അവര് പ്രധാനമന്ത്രിയെ അറിയിച്ചു.
പ്രതിരോധമന്ത്രി, ആഭ്യന്തരമന്ത്രി, ധനമന്ത്രി, വാണിജ്യ-വ്യവസായ മന്ത്രി, വാര്ത്താവിതരണ പ്രക്ഷേപണ മന്ത്രി, പ്രധാനമന്ത്രിയുടെ പ്രിന്സിപ്പല് സെക്രട്ടറി, കാബിനറ്റ് സെക്രട്ടറി, ആരോഗ്യ സെക്രട്ടറി, മറ്റ് പ്രധാന ഉദ്യോഗസ്ഥര് എന്നിവര് യോഗത്തില് പങ്കെടുത്തു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
അവശ്യസാധന ബിൽ 2020 പാർലമെന്റ് പാസാക്കി
ധാന്യങ്ങൾ, പയറുവർഗങ്ങൾ, എണ്ണക്കുരുക്കൾ, ഭക്ഷ്യഎണ്ണ, ഉള്ളി, ഉരുളക്കിഴങ്ങ് എന്നിവയെ അവശ്യസാധനങ്ങളുടെ പട്ടികയിൽനിന്ന് ഒഴിവാക്കികൊണ്ടുള്ള അവശ്യസാധന ബിൽ 2020 രാജ്യസഭ ഇന്ന് പാസാക്കി. നേരത്തെ 2020 സെപ്റ്റംബർ 14-ന് കേന്ദ്ര ഉപഭോക്തൃ ഭക്ഷ്യ-പൊതുവിതരണ സഹമന്ത്രി ശ്രീ ദാൻവേ റാവു സാഹബ് ദാദറോ ലോക്സഭയിൽ ബിൽ അവതരിപ്പിച്ചിരുന്നു. 2020 ജൂൺ 5 ന് പുറപ്പെടുവിച്ച ഓർഡിനൻസിനു പകരമായി അവതരിപ്പിച്ച ബിൽ സെപ്റ്റംബർ 15-ന് ലോക്സഭയിൽ പാസായി.
സ്വകാര്യ നിക്ഷേപകർക്ക് അവരുടെ വ്യാപാര പ്രവർത്തനങ്ങളിൽ അമിതമായ നിയന്ത്രണ ഇടപെടൽ ഉണ്ടാകുമെന്ന ഭീതി ഇല്ലാതാക്കാനാണ് അവശ്യസാധന ബിൽ ലക്ഷ്യമിടുന്നത്. ഉൽപ്പാദനം, സംഭരണം, കൈമാറ്റം, വിതരണം എന്നിവയ്ക്കുള്ള സ്വാതന്ത്ര്യം കാർഷിക മേഖലയിലേക്ക് കൂടുതൽ സ്വകാര്യ നിക്ഷേപകരെയും നേരിട്ടുള്ള വിദേശ നിക്ഷേപവും ആകർഷിക്കും.
ഉപഭോക്താക്കളുടെ താല്പര്യവും സംരക്ഷിക്കപ്പെടുന്നുണ്ടെന്ന് ഗവൺമെന്റ് ഉറപ്പാക്കിയിട്ടുണ്ട്. യുദ്ധം, ക്ഷാമം, അസാധാരണ വിലക്കയറ്റം, പ്രകൃതിദുരന്തം തുടങ്ങിയ അവസരങ്ങളിൽ ഈ കാർഷിക ഭക്ഷ്യ ഉത്പന്നങ്ങളുടെ മേൽ നിയന്ത്രണം ഏർപ്പെടുത്താവുന്നതാണെന്നും ഭേദഗതി വ്യവസ്ഥ ചെയ്യുന്നുണ്ട്. ആവശ്യത്തിന് സംഭരണ സംവിധാനം ഇല്ലാത്തതിനാൽ കാർഷികോല്പന്നങ്ങൾ പാഴായിപ്പോകുന്നത് തടയാനും കാർഷിക മേഖലയിലെ വിപണന ശൃംഖല ശക്തിപ്പെടുത്തുന്നതിനും ഈ ബിൽ സഹായിക്കും.
പ്രധാനമന്ത്രിയുടെ ഓഫീസ്
ലോക അമ്പെയ്ത്ത് ചാമ്പ്യൻഷിപ്പിൽ ഇന്ത്യ ആദ്യമായി സ്വർണം നേടിയ സംയുക്ത വനിതാ ടീമിനെ പ്രധാനമന്ത്രി അഭിനന്ദിച്ചു
ബെർലിനിൽ നടന്ന ലോക അമ്പെയ്ത്ത് ചാമ്പ്യൻഷിപ്പിൽ ഇന്ത്യയ്ക്ക് ആദ്യമായി സ്വർണം നേടി തന്ന സംയുക്ത ഇന്ത്യൻ വനിതാ കോമ്പൗണ്ട് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
“ബെർലിനിൽ നടന്ന ലോക അമ്പെയ്ത്ത് ചാമ്പ്യൻഷിപ്പിൽ നമ്മുടെ വിശിഷ്ടമായ വനിതാ ടീം ഇന്ത്യക്ക് ആദ്യമായി സ്വർണമെഡൽ നേടിക്കൊടുത്തത് ഇന്ത്യയ്ക്ക് അഭിമാന നിമിഷം. നമ്മുടെ ചാമ്പ്യന്മാർക്ക് അഭിനന്ദനങ്ങൾ! അവരുടെ കഠിനാധ്വാനവും അർപ്പണബോധവുമാണ് ഈ മികച്ച ഫലത്തിലേക്ക് നയിച്ചത്."
വിനോദസഞ്ചാര മന്ത്രാലയം
ദേഖോ അപ്നാ ദേശ് കാമ്പയിന് കീഴിൽ ടൂറിസം മന്ത്രാലയം “വിമൻ ഓഫ് ഇന്ത്യ- ഷിഫ്റ്റിംഗ് ഗിയേഴ്സ്” എന്ന പേരിൽ 40-ാ മത്തെ വെബിനാർ സംഘടിപ്പിച്ചു
(ന്യൂഡൽഹി , ജൂലൈ 06, 2020
കേന്ദ്ര ടൂറിസം മന്ത്രാലയം ദേഖോ അപ്നാ ദേശ് വെബ്ബിനാർ പരമ്പരക്ക് കീഴിൽ “വിമൻ ഓഫ് ഇന്ത്യ- ഷിഫ്റ്റിംഗ് ഗിയേഴ്സ്”എന്ന പേരിൽ വനിതാ ബൈക്ക് യാത്രികരുടെ യാത്രാ അനുഭവങ്ങൾ പങ്കുവച്ച് 40-ാ മത്തെ വെബിനാർ സംഘടിപ്പിച്ചു. ഇന്ത്യയിൽ മോട്ടോർ ബൈക്കിംഗ് രംഗത്ത് ശ്രദ്ധേയരായ ,രണ്ടു വനിതകൾ,
മോട്ടോർ സൈക്കിൾ യാത്രികയും സഞ്ചാരിയുമായ ജയ് ഭാരതി, ബൈക്ക് ബ്ലോഗറും സ്റ്റോറി ടെല്ലറും മോട്ടോർസൈക്കിൾ ടൂർ ഗൈഡുമായ കാൻഡിഡ ലൂയിസ് എന്നീ രണ്ട് വനിതാ ബൈക്ക് യാത്രികരാണ് വെബിനാർ സെഷൻ നടത്തിയത്.
ഒരു മണിക്കൂർ നീണ്ട സെഷനിൽ ടൂറിസം മന്ത്രാലയത്തിന്റെ എ ഡി ജി ശ്രീമതി രൂപീന്ദർ ബ്രാർ മോഡറേറ്ററായി. ഇന്ത്യയിലെ വനിതാ ബൈക്ക് യാത്രികരുടെ സുരക്ഷ, മോട്ടോർ സൈക്കിളിലൂടെ ഇന്ത്യയുടെ വൈവിധ്യമായ ഭൂപ്രകൃതി തേടിയുള്ള സഞ്ചാരം, ഉത്തരവാദിത്ത ടൂറിസം, തടസങ്ങളെല്ലാം നീക്കി കൂടുതൽ സ്ത്രീകളെ ബൈക്ക് യാത്രയിലേക്ക് ആകർഷിക്കുക തുടങ്ങിയവയുമായി ബന്ധപ്പെട്ട വിവിധ വശങ്ങൾ വെബ്ബിനാർ ചർച്ച ചെയ്തു. ഏക് ഭാരത് ശ്രേഷ്ഠ ഭാരതത്തിന് കീഴിൽ ഇന്ത്യയുടെ സമ്പന്നമായ വൈവിധ്യം പ്രദർശിപ്പിക്കുന്നതിനുള്ള ശ്രമമാണ് ദേഖോ അപ്ന ദേശ് വെബിനാർ സീരീസ്.
ആർക്കിടെക്ട് ആയ ജയ് ഭാരതി തെലങ്കാനയിൽ നിന്നുള്ളയാളാണ്ഇപ്പോൾ മോവോ  എന്ന ഒരു സന്നദ്ധ സംഘടന നടത്തുന്നു. ഇരുചക്ര വാഹനം എങ്ങനെ ഓടിക്കാമെന്ന് ഈ സംഘടന സ്ത്രീകളെ പഠിപ്പിക്കുന്നു. കൂടാതെ ബൈക്കേർണി എന്ന ഒരു വനിതാ ബൈക്കർ ക്ലബ്ബിനെയും ഇവർ നയിക്കുന്നു.
കർണാടകത്തിലെ ഹൂബ്ലി സ്വദേശിനിയായ കാൻഡിഡ ലുയിസ് യുവ മോട്ടോർ സൈക്കിൾ സഞ്ചാരിയാണ്. യൂടൂബിലും ഇൻസ്റ്റഗ്രാമിലും ലക്ഷക്കണക്കിനു പേർ പിന്തുടരുന്നുണ്ട്.
വെബിനാറിന്റെ സീരിസുകൾ താഴെപ്പറയുന്ന ലിങ്കുകളിൽ ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 187.95 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 2.70 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 15,636
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,483 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.58%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 187.95 കോടി  പിന്നിട്ടു. 2,30,89,167 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.70 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 4,68,211 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10404823
രണ്ടാം ഡോസ് 10013086
കരുതല് ഡോസ് 4715948
മുന്നണിപ്പോരാളികള്
ഒന്നാം ഡോസ് 18415129
രണ്ടാം ഡോസ് 17533583
കരുതല് ഡോസ് 7402619
12-14 പ്രായപരിധിയിലുള്ളവര്
ഒന്നാം ഡോസ് 27096975
രണ്ടാം ഡോസ് 3727130
15-18 പ്രായപരിധിയിലുള്ളവര്
ഒന്നാം ഡോസ് 58203865
രണ്ടാം ഡോസ് 41567113
18-44 പ്രായപരിധിയിലുള്ളവര്
ഒന്നാം ഡോസ് 555533820
രണ്ടാം ഡോസ് 476068522
കരുതല് ഡോസ് 102702
45-59 പ്രായപരിധിയിലുള്ളവര്
ഒന്നാം ഡോസ് 202890196
രണ്ടാം ഡോസ് 187497026
കരുതല് ഡോസ് 365509
60നുമേല് പ്രായമുള്ളവര്
ഒന്നാം ഡോസ് 126843833
രണ്ടാം ഡോസ് 116804704
കരുതല് ഡോസ് 14389840
കരുതല് ഡോസ് 26976618
ആകെ 1879576423
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 15,636; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 1,970 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,23,311 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,483 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,49,197 പരിശോധനകള് നടത്തി. ആകെ 83.54 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.58 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.55 ശതമാനമാണ്.
--ND--
(Visitor Counter : 94
വിദ്യാഭ്യാസമേഖലയിലെ പരിഷ്ക്കാരങ്ങള്ക്ക് സുപ്രധാനമായ ഊന്നല് നല്കിക്കൊണ്ടും അതിനെ സമഗ്രമായും വിവിധ വിഭാഗത്തില്പ്പെട്ട ജനങ്ങളുടെ അഭിലാഷങ്ങള് മനസില് സൂക്ഷിച്ചുകൊണ്ടും നടപ്പാക്കാന് ഉദ്ദേശിച്ചുള്ള കേന്ദ്ര വിദ്യാഭ്യാസ സ്ഥാപനങ്ങള്  ബില് 2019ന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പട്ടിക ജാതി/പട്ടികവര്ഗ വിഭാഗങ്ങള്, സാമൂഹികമായും സാമ്പത്തികമായും പിന്നോക്കം നില്ക്കുന്ന വിഭാഗങ്ങള് എന്നിവയില്പ്പെടുന്ന വ്യക്തികളുടെ ദീര്ഘകാലമായുള്ള ആവശ്യത്തെ ഈ മന്ത്രിസഭായോഗ തീരുമാനം അഭിസംബോധന ചെയ്യുകയും ഭരണഘടന അവര്ക്ക് വിഭാവനം ചെയ്തിട്ടുള്ള അവകാശങ്ങള് സംരക്ഷിക്കുന്നത് ഉറപ്പാക്കുകയും ചെയ്യും. ഇത് സാമ്പത്തികമായ ദുര്ബല വിഭാഗങ്ങള്ക്കുള്ള 10% സംവരണവും ഉറപ്പാക്കും.
നേട്ടങ്ങള്:
ഈ തീരുമാനം
-അധ്യാപക വിഭാഗത്തില് ജോലിസമയവിവര പട്ടിക 200 പ്രകാരം നിലവിലുള്ള 7000 തസ്തികകള് നേരിട്ടുള്ള നിയമനം വഴി നികുത്തുന്നതിന് ഇത് അനുവദിക്കും. അനുച്ഛേദം 14,16, 21 എന്നീ ഭരണഘടനാ വ്യവസ്ഥകള് പാലിക്കുന്നുവെന്നതും ഇത് ഉറപ്പുവരുത്തും.
-പട്ടിക ജാതി/ പട്ടിക വര്ഗം/ സാമുഹികമായും സാമ്പത്തികമായും പിന്നോക്കം നില്ക്കുന്ന വിഭാഗങ്ങള്/ സാമ്പത്തികമായ ദുര്ബല വിഭാഗങ്ങള് എന്നീ വിഭാഗങ്ങള്ക്ക് അധ്യാപക വിഭാഗത്തിലേക്കുള്ള നേരിട്ടുള്ള നിയമനത്തില് സമ്പൂര്ണ പ്രാതിനിധ്യം ഉറപ്പുവരുത്തും.
- പട്ടിക ജാതി/പട്ടികവര്ഗ്ഗം/സാമൂഹികമായും സാമ്പത്തികമായും പിന്നോക്കം നില്ക്കുന്നവര്/ സാമ്പത്തികമായി ദുര്ബലവിഭാഗങ്ങള് എന്നിവയില്പ്പെട്ട എല്ലാ യോഗ്യരും പ്രതിഭാശാലികളുമായ ഉദ്യോഗാര്ഥികളെ ആകര്ഷിക്കുന്നതിലൂടെ ഉന്നത വിദ്യാഭ്യാസ സ്ഥാപനങ്ങളുടെ അധ്യാപന നിലവാരം മെച്ചപ്പെടുമെന്നാണ് പ്രതീക്ഷിക്കുന്നത്.
പ്രത്യാഘാതങ്ങള്:
'കേന്ദ്ര വിദ്യാഭ്യാസ സ്ഥാപനങ്ങള്  ഓര്ഡിനന്സ് 2019ന് പകരമായിരിക്കും ഈ ബില്. പാര്ലമെന്റിന്റെ നടക്കാനിരിക്കുന്ന സമ്മേളനത്തില് ഈ ബില് അവതരിപ്പിക്കും.
നടപ്പാക്കല്:
മുമ്പ് നിലനി ജോലി സമയപ്പട്ടിക 200 പോയിന്റ് സംവരണ സംവിധാത്തിന്റെ അടിസ്ഥാനത്തിലുള്ള ഒറ്റ യൂണിറ്റുകളായി സര്വലകലാശാല/ കോളജുകളള് എിവയെ പരിഗണിക്കും. വകുപ്പുകള്/വിഷയങ്ങള് എന്നിവയെ ഒരു യൂണിറ്റായി ഇനി കണക്കാക്കില്ല.
അധ്യാപക തസ്തികകളിലേക്കുള്ള നേരിട്ടുള്ള നിയമന്നത്തിലേക്കുള്ള സംവരണ യൂണിറ്റുകള് സര്വകലാശാലകള്/വിഭ്യാഭ്യാസ സ്ഥാപനങ്ങള് എന്നിവയ്ക്ക് വേണ്ടിയായിരിക്കും. വകുപ്പുകള്ക്ക് വേണ്ടിയായിരിക്കില്ല.
പട്ടിക ജാതി/പട്ടിക വര്ഗ/സാമൂഹികമായും സാമ്പത്തികമായും പിന്നോക്കം നില്ക്കുന്ന വിഭാഗങ്ങള് എന്നിവയിലെ വ്യക്തികളുടെ ദീര്ഘകാലമായുള്ള ആവശ്യമാണ് ഈ മന്ത്രിസഭായോഗ തീരുമാനം അഭിസംബോധന ചെയ്യുന്നത്. ഒപ്പംഭരണഘടന അവര്ക്ക് വിഭാവനം ചെയ്തിട്ടുള്ള അവകാശങ്ങള് സംരക്ഷിക്കുന്നത് ഉറപ്പാക്കുകയും ചെയ്യും. ഇതിലൂടെ സാമ്പത്തികമായ ദുര്ബല വിഭാഗങ്ങള്ക്കുള്ള 10% സംവരണവും ഉറപ്പാക്കും.